Katsikulised käivad meil vist põhikooli lõpuni välja... :) Ja  mõned katsikulised on üle andnud kingi, ent traditsiooniline kohv-kook on pakkumata.    Eile saabus meesisendi sõber koos oma tütrega. Peaaegu otse Ahvrikast, kus ta hiigelsuure kaubalaeva esimese kaptenina vähemalt pool kalendriaastast seilab. Mulle meeldivad tema piraadi- ja tormi- ja päästelood. Eks aastatega juhtu nii mõndagi. Ja ei tundu kaugsõidukapteni ameti nii romantiline midagi kui nädalate kaupa vaid sinine ookean vaateväljas terendab.    Mõned katsikukingitused on praktilised  ning meenutavad kinkijat igapäevatoimetuste juures. Teised jällegi omavad väärtust alles aastate möödudes. Viimaste hulka kuulub poja isiklik hõbemünt, mille tagumisel küljel urisev tiiger käesolevat tiigriaastat meenutava kirjaga. Mündike on kehtiv ka kui väärtusega üks Austraalia dollar.